model y 邊度制造？
現時 tesla 只有兩間工廠 (美國加州及中國上海）生產 model y，未來將會增加至四間（德國柏林及美國德州）。但由 2021 年起，tesla 將全線右軚版 model 3/y 移至上海 gigafactory 生產。我地已經鐵定首批到港 model y 一定係上海製造，而之後會唔會引入其他廠房生產既 model y 仍係未知之數。
目前 model y 仍然係採用 2170 電池。據說之後於美國德州工廠落成後會開始生產配備 4680電池既 model y。上海製既 model y 有別於加州生產既 model y，最平價既 standard range 採用寧德時代既 lfp 電池，long range 則用 lg 生產既 ncm 電池，performance 則採用 panasonic 生產既 ncm 電池。雖然 long range 及 performance 均選用外國品牌，但電池同樣係 made in china。至於寧德時代既 lfp 電池因為能量密度較 ncm 電池低，因此同級車款會比美國製重（因為要擺多啲電池）。